Αιμιλία Τσουλφά

Η Αιμιλία Τσουλφά (15 Μαΐου 1973) είναι Ελληνίδα αθλήτρια του Ιστιοπλοϊκού Ομίλου Πειραιώς, πρωταθλήτρια Ελλάδας στην ιστιοπλοΐα και χρυσή Ολυμπιονίκης το 2004 στους Ολυμπιακούς αγώνες της Αθήνας.https://www.flash.gr/sports/188507/ta-biografika-twn-mpekatwroy-tsoylfahttp://www.hellenicaworld.com/Greece/Person/gr/AimiliaTsoulfa.html

 Βιογραφικά στοιχεία 
Γεννήθηκε στην Αθήνα. 

Είναι παντρεμένη και έχει τρεις κόρες. Υπηρετεί ως ταγματάρχης του Στρατού Ξηράς. 

 Αθλητική καριέρα 
Το 1985 ξεκίνησε την ιστιοπλοΐα με σκάφη τύπου Όπτιμιστ και το 1987 μεταπήδησε στην κατηγορία 420. Από το 1994 αγωνίζεται στην κλάση 470. Έλαβε μέρος στους Ολυμπιακούς Αγώνες της Ατλάντας το 1996 και αυτή ήταν η πρώτη ελληνική συμμετοχή στις γυναίκες. 

Στους Ολυμπιακούς Αγώνες της Αθήνας το 2004 κέρδισε μαζί με τη Σοφία Μπεκατώρου το χρυσό μετάλλιο. 

 Απόσυρση 
Το 2006 απέκτησε μια κόρη και γι' αυτό το λόγο αποφάσισε να αποσυρθεί από την ιστιοπλοΐα και να μη συμμετάσχει στους Ολυμπιακούς Αγώνες του Πεκίνου για να μπορέσει να αφοσιωθεί στην οικογένειά της. Δεν αγωνίστηκε επίσημα από το 2006.

 Επιστροφή στην ενεργό δράση 
Το 2021 επέστρεψε ξανά στην ιστιοπλοΐα. 

Η «χρυσή» Ολυμπιονίκης της Αθήνας, αφού έγινε πρώτα μητέρα τριών παιδιών, αγωνίστηκε με παρτενέρ την Αριάδνη Σπανάκη και μαζί πήραν την πρόκριση για τους Ολυμπιακούς Αγώνες του Τόκιο, το Φεβρουάριο του 2021. Κέρδισαν την πρόκριση μετά από 11 συγκλονιστικές ιστιοδρομίες που διεξήχθησαν στη Βιλαμούρα της Πορτογαλίας.https://www.kathimerini.gr/athletics/561294268/aimilia-tsoylfa-mitera-trion-paidion-ystera-apo-17-chronia-kai-pali-se-olympiakoys/https://www.makthes.gr/istioploia-se-ilikia-48-eton-i-aimilia-tsoylfa-tha-symmetaschei-xana-stoys-olympiakoys-agones-366929

 Παραπομπές 

 Εξωτερικοί σύνδεσμοι 



Κατηγορία:Έλληνες αθλητές της ιστιοπλοΐας
Κατηγορία:Έλληνες χρυσοί Ολυμπιονίκες
Κατηγορία:Ολυμπιονίκες της ιστιοπλοΐας